డోలా శ్రీబాల వీరాంజనేయ స్వామి

డోలా శ్రీబాల వీరాంజ‌నేయ స్వామి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో కొండపి నియోజకవర్గం ఎమ్మెల్యేగా గెలిచాడు.

జననం, విద్యాభాస్యం 
డోలా శ్రీబాల వీరాంజ‌నేయ స్వామి 4 డిసెంబర్ 1971లో ఆంధ్రప్రదేశ్ రాష్ట్రం, ప్రకాశం జిల్లా,  టంగుటూరు మండలం, తూర్పు నాయుడుపాలెంలో జన్మించాడు. ఆయన విశాఖపట్నంలోని ఆంధ్ర మెడికల్ కాలేజీ నుండి ఎం.బి.బి.ఎస్ పూర్తి చేశాడు.

రాజకీయ జీవితం
డోలా శ్రీబాల వీరాంజ‌నేయ స్వామి తెలుగుదేశం పార్టీ ద్వారా రాజకీయాల్లోకి వచ్చి 2014లో జరిగిన అసెంబ్లీ ఎన్నికల్లో కొండపి నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి జూపూడి ప్రభాకర రావు పై 5440 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2015లో తిరుమల తిరుపతి దేవస్థానం (టీటీడీ) పాలకమండలి సభ్యుడిగా నియమితుడయ్యాడు. ఆయన 2019లో జరిగిన అసెంబ్లీ ఎన్నికల్లో తన సమీప ప్రత్యర్థి వైసీపీ అభ్యర్థి మాదాసి వెంకయ్యపై 1,024 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

మూలాలు

ఆంధ్రప్రదేశ్ శాసన సభ్యులు (2019)
ప్రకాశం జిల్లా నుండి ఎన్నికైన శాసన సభ్యులు
ప్రకాశం జిల్లా వ్యక్తులు